CELEX: 32021R2127
Language: sl
Date: 2021-09-29 00:00:00
Title: Delegirana uredba Komisije (EU) 2021/2127 z dne 29. septembra 2021 o spremembi Priloge IV k Uredbi (EU) št. 978/2012 Evropskega parlamenta in Sveta o uporabi sheme splošnih tarifnih preferencialov

3.12.2021   
               
               
                  SL
               
               
                  Uradni list Evropske unije
               
               
                  L 432/7
               
            
         DELEGIRANA UREDBA KOMISIJE (EU) 2021/2127
         z dne 29. septembra 2021
         o spremembi Priloge IV k Uredbi (EU) št. 978/2012 Evropskega parlamenta in Sveta o uporabi sheme splošnih tarifnih preferencialov
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (1) ter zlasti člena 17(2) Uredbe,
         ob upoštevanju naslednjega:
         
                     (1)
                  
                  
                     Država, ki so jo Združeni narodi (ZN) opredelili kot najmanj razvito državo, bi morala biti v skladu s členom 17(1) Uredbe (EU) št. 978/2012 upravičena do tarifnih preferencialov v okviru posebnega režima za najmanj razvite države „Vse razen orožja“ (EBA). Seznam držav upravičenk do EBA je določen v Prilogi IV k Uredbi (EU) št. 978/2012.
                  
               
                     (2)
                  
                  
                     ZN so Vanuatu 4. decembra 2020 črtali s seznama najmanj razvitih držav. Zato Vanuatu v skladu s členom 17(1) Uredbe (EU) št. 978/2012 ni več upravičen do statusa države upravičenke do EBA in ga je treba črtati iz Priloge IV k navedeni uredbi. V skladu s členom 17(2) Uredbe (EU) št. 978/2012 se Vanuatu črta s seznama držav upravičenk do EBA po triletnem prehodnem obdobju od datuma začetka veljavnosti uredbe. Zato bi bilo treba Vanuatu črtati iz Priloge IV z začetkom uporabe 1. januarja 2025 –
                  
               SPREJELA NASLEDNJO UREDBO:
         
            Člen 1
            Sprememba Uredbe (EU) št. 978/2012
            V preglednici Priloge IV k Uredbi (EU) št. 978/2012 se iz stolpcev A in B črtata naslednja abecedna oznaka oziroma ustrezna država:
            
               
                           „VU
                        
                        
                           Vanuatu“
                        
                     
         
         
            Člen 2
            Začetek veljavnosti in uporaba
            Ta uredba začne veljati 1. januarja 2022.
            Člen 1 se uporablja od 1. januarja 2025.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. septembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 303, 31.10.2012, str. 1.